Google กำลังกลับเข้าจีนแล้ว
3 ปีที่แล้ว Google มีกำไร 6.1 แสนล้านบาท Facebook มีกำไร 2.0 แสนล้านบาท ตอนนี้ Google มีกำไร 9.1 แสนล้านบาท Facebook มีกำไร 6.4 แสนล้านบาท
1 ส.ค. 2561

Google กำลังกลับเข้าจีนแล้ว / โดย ลงทุนแมน
3 ปีที่แล้ว
Google มีกำไร 6.1 แสนล้านบาท
Facebook มีกำไร 2.0 แสนล้านบาท
ตอนนี้
Google มีกำไร 9.1 แสนล้านบาท
Facebook มีกำไร 6.4 แสนล้านบาท
จะเห็นได้ว่าถ้าเทียบกันแล้ว Google อาจจะไม่ได้เป็นบริษัทที่เติบโตเร็วเหมือน Facebook
แล้วจะทำอย่างไรให้ Google สามารถเติบโตขึ้นไปอีกขั้นได้
สิ่งนั้นเป็นการพัฒนา Google DeepMind เพื่อเป็นหนึ่งทางด้าน AI ?
หรือสิ่งนั้นเป็นการพัฒนา Google self-driving Car รถขับได้ด้วยตัวเอง ?
ทั้งหมดดูเหมือนจะเป็นเรื่องของอนาคตที่ห่างไกลเกินไปหน่อยสำหรับ Google
ถ้าถามว่าอะไรที่ทำให้ Google เติบโตด้วยเทคโนโลยีที่ Google มีอยู่ตอนนี้ได้ "ทันที"
ก็คงต้องตอบว่า การเข้าประเทศจีน..
จริงๆแล้ว Google เคยเข้าประเทศจีนมาแล้วครั้งหนึ่ง แต่ต้องออกจากประเทศนี้ไปในปี 2010 เพราะรัฐบาลจีนให้ Google เซ็นเซอร์ข้อมูลอย่างหนัก จน Google รับไม่ได้
แต่ดูเหมือนว่าตอนนี้ Google กำลังจะกลับไปง้อประเทศที่มีโอกาสมหาศาลแห่งนี้
วันนี้มีข่าวล่าสุดจาก intercept มาว่า Google กำลังพัฒนาระบบ Search Engine เวอร์ชั่นใหม่ที่มีการเซ็นเซอร์ตามที่รัฐบาลจีนต้องการ
โดยคาดว่าจะเริ่มให้ใช้ได้ภายในปีหน้า โดยโครงการนี้มีโค้ดที่ชื่อว่า "Dragonfly"
เรื่องนี้คงต้องติดตามว่า ข่าวนี้จะเป็นจริงได้แค่ไหน และ Google จะไปบินในแดนมังกรได้สมชื่อโครงการนี้หรือไม่..